Mení a dopĺňa všeobecne záväzné nariadenie č. 6/1995.
Úplne znenie vo všeobecne záväznom nariadení č. 4/2000, ako vyplýva zo zmien a doplnení vykonaných VZN č. 10/1996, VZN č. 9/1997 a VZN č. 3/2000.

Všeobecne záväzné nariadenie
hlavného mesta Slovenskej republiky Bratislavy
č. 10/1996
z 26. septembra 1996,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov
Mestské zastupiteľstvo hlavného mesta Slovenskej republiky Bratislavy sa uznieslo na tomto všeobecne záväznom nariadení:

Čl. 1
Všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov sa mení a dopĺňa takto:
1.	V § 1 ods. 1 písm. d) sa za slovo „dom“ vkladajú slová „(ďalej len „zastavaný pozemok“)“.
2.	§ 1 sa dopĺňa novým odsekom 3, ktorý znie:
„(3) Toto nariadenie sa primerane vzťahuje aj na domy, ktoré nemajú charakter bytového domu.1a)“.
Poznámka pod čiarou k odkazu 1a) znie:
„1a)	§ 24 zákona NR SR č. 182/1993 Z. z. o vlastníctve bytov a nebytových priestorov.“.
3.	§ 2 ods. 1 písm. h) znie:
„h)	nebytové priestory využívané pre potreby civilnej ochrany obyvateľstva, ktoré nevznikli na základe rozhodnutia o zmene užívania stavby3a) zo spoločných častí domu alebo spoločných zariadení domu.“.
Poznámka pod čiarou k odkazu 3a) znie:
„3a)	§ 85 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.“.
4.	V § 4 sa za slová „§ 7“ vkladajú slová „§ 8“, za slová „ § 18“ sa vkladajú slová „§ 18a a § 18b“ a za slová „nebytových priestorov“ sa vladajú slová „v znení zákona Národnej rady Slovenskej republiky č. 151/1995 Z. z.“.
5.	V § 5 ods. 2 sa slová „nie je prijatie“ nahrádzajú slovami „nie je prijatím“.
6.	V § 7 ods. 1 prvá veta znie:
„Nebytový priestor,9a) ktorý vznikol na základe rozhodnutia o zmene užívania stavby zo spoločných častí domu alebo spoločných zariadení domu, pri prevode vlastníctva bytov prechádza do podielového spoluvlastníctva vlastníkov bytov.“.
Poznámka pod čiarou k odkazu 9a) znie:
„9a)	§ 2 ods. 3 zákona Národnej rady Slovenskej republiky č. 182/1993 Z. z.“.
7.	V § 7 ods. 2 sa na konci vety slová „nebytového priestoru“ nahrádzajú slovom „bytov“.
8.	V § 9 ods. 1 sa na konci pripája táto veta:
„Cena bytu alebo ateliéru sa vypočítava ako násobok podlahovej plochy bytu alebo ateliéru a ceny za 1 m2 podlahovej plochy bytu alebo ateliéru.“.
9.	V § 9 ods. 3 písm. a) sa v poslednom riadku slovo „a“ nahrádza slovom „alebo“.
10.	V § 9 ods. 3 písm. b) sa vypúšťajú slová „v hotovosti“.
11.	V § 9 ods. 4 sa v prvej vete vypúšťajú slová „a b)“. Slovo „bežnej“ sa nahrádza slovom „pravidelnej“ a na konci odseku sa pripája veta, ktorá znie: „Výška splátky sa zaokrúhľuje na 10,‑ Sk smerom hore.“.
12.	§ 9 odsek 8 sa vypúšťa.
13.	V § 10 ods. 1 sa za slovo „obvyklej“ vkladajú slová „najmenej však 6000,- Sk/m2.“.
14.	V § 10 ods. 2 sa za slovo „obvyklej“ vkladajú slová „ najmenej však 5000,- Sk/m2.“.
15.	V § 10 odsek 3 a odsek 5 sa vypúšťa. Doterajší odsek 4 sa označuje ako odsek 3 a doterajší odsek 6 sa označuje ako odsek 4.
16.	V § 10 ods. 4 znie:
„(4) Pri prevode nebytových priestorov do vlastníctva nájomcu nebytového priestoru
a)	predávajúci poskytne nadobúdateľovi zľavu 20 % z ceny nebytového priestoru a spoluvlastníckeho podielu na zastavanom a priľahlom pozemku, ak nadobúdateľ uhradí 80 % z ceny nebytového priestoru a spoluvlastníckeho podielu na pozemku do 15 dní odo dňa podpísania zmluvy,
b)	je nadobúdateľ povinný uhradiť minimálne 50 % z ceny nebytového priestoru a spoluvlastníckeho podielu na zastavanom a priľahlom pozemku a zostatok v pravidelných splátkach do dvoch rokov od podpísania zmluvy.“.
17.	V § 11 ods. 2 prvá veta znie:
„Cena príslušenstva domu a trvalých porastov sa určí dohodou, ak ich cena nie je zahrnutá v obstarávacej cene domu.“.
18.	§ 11 odsek 3 sa vypúšťa.
19.	Za § 12 sa vkladajú nové § 12a a 12b, ktoré znejú:

„§ 12a
Evidencia zmlúv o prevode vlastníctva bytov a nebytových priestorov
(1) Hlavné mesto zabezpečí a bezplatne poskytne do 15 dní odo dňa účinnosti tohto nariadenia mestským častiam systém jednotnej evidencie nájmu a vlastníctva bytov a nebytových priestorov. Hlavné mesto poskytne bezplatne mestským častiam údaje z evidencie nájmu a prevodu vlastníctva bytov a nebytových priestorov.
(2) Mestská časť je povinná poskytnúť hlavnému mestu do šiestich mesiacov odo dňa účinnosti tohoto nariadenia, najneskôr však pred podpisom zmluvy o prevode vlastníctva bytu nadobúdateľom, informácie pre potreby podľa odseku 1 v štruktúre a rozsahu, ktoré určí primátor svojím rozhodnutím.
(3) Hlavné mesto je povinné do 10 dní uskutočniť kontrolu na zistenie nájmu dvoch a viac bytov jednému nájomcovi alebo spolunájomcovi za účelom vylúčenia z prevodu vlastníctva bytu nájomcovi bytu a písomne informovať o výsledku kontroly príslušnú mestskú časť.
(4) Primátor alebo ním splnomocnená osoba predloží návrh na vklad vlastníckeho práva na okresný úrad po oznámení výsledku kontroly podľa odseku 3.

§ 12b
Finančné vzťahy mestských častí a hlavného mesta
Podiely na výnosoch prevodov vlastníctva pozemkov zastavaných domami a priľahlých pozemkov, príslušenstiev domov, trvalých porastov, nebytových priestorov, domov a ich častí16a) sú mestské časti povinné odviesť na účet hlavného mesta každoročne k dňom 15. 3., 15. 9. a 15. 12..“.
Poznámka pod čiarou k odkazu 16a) znie:
„16a)	§ 5 ods. 2 všeobecne záväzného nariadenia hlavného mesta č. 12/1993 v znení neskorších úprav a doplnkov.“.
20.	§ 14 znie:

„§ 14
Zabezpečenie pohľadávok
(1) Pohľadávky z neuhradenej časti ceny bytu, nebytového priestoru, pozemku a príslušenstva domu predávajúci v zmluve o prevode vlastníctva zabezpečí zriadením
a)	záložného práva v prospech hlavného mesta v hodnote zrážky podľa § 9 ods. 2 a zľavy z ceny bytu podľa § 9 ods. 3 písm. b),
b)	záložného práva v prospech hlavného mesta v hodnote neuhradenej časti z ceny zníženej o zrážku podľa § 9 ods. 2 a zľavu podľa § 9 ods. 3.
(2) Záložné právo podľa odseku 1 písm. a) sa zriaďuje na dobu 10 rokov a zaniká uplynutím tejto doby alebo vyplatením čiastky podľa odseku 1 písm. a). Záložné právo podľa odseku 1 písm. b) sa zriaďuje na dobu neurčitú a zaniká vyplatením čiastky podľa odseku 1 písm. b).
(3) Hlavné mesto odpúšťa nadobúdateľovi pohľadávku vo výške zľavy z ceny bytu podľa § 9 ods. 3 písm. b).“.
21.	§ 15 znie:
„Výsledná časť ceny bytu, nebytového priestoru, podielu na pozemku, príslušenstve domu a trvalých porastov, ktorá je určená na úhradu, sa zaokrúhľuje na desiatky korún smerom dole.“.
22.	V § 17 sa slová „dňom právoplatnosti vkladu“ nahrádzajú slovami „dňom právoplatnosti rozhodnutia o povolení vkladu.“.
23.	Za § 17 sa vkladá nový § 17a, ktorý znie:

„§ 17a
Kontrola
(1) Kontrolu dodržiavania tohto nariadenia mestskými časťami vykonávajú pracovníci hlavného mesta na základe písomného poverenia primátora.
(2) Zistenia vyplývajúce z kontroly prerokuje primátor so starostom kontrolovanej mestskej časti a predloží na rokovanie mestského zastupiteľstva.“.
24.	Za § 20 sa vkladá nový § 20a, ktorý znie:

„§ 20a
(1) Vlastník bytu môže požiadať
a)	hlavné mesto, ak byt bol pred podpísaním zmluvy o prevode bytu z vlastníctva hlavného mesta v správe hlavného mesta,
b)	mestskú časť, ak byt bol pred podpísaním zmluvy o prevode bytu z vlastníctva hlavného mesta v správe mestskej časti,o zmenu spôsobu splácania nesplatenej časti ceny bytu určenej na splatenie a nesplatenej časti ceny pozemku určenej na splatenie.
(2) Hlavné mesto a mestská časť poskytnú žiadateľovi podľa odseku 1 zľavu vo výške 25 % nesplatenej časti ceny bytu a pozemku určenej na splatenie, ak sa žiadateľ zaviaže uhradiť najneskôr v deň podpísania príslušného dodatku k zmluve o prevode vlastníctva bytu 75 % z nesplatenej časti ceny bytu určenej na splatenie a 75 % z nesplatenej časti ceny pozemku určenej na splatenie a súčet nesplatenej časti ceny bytu určenej na splatenie a nesplatenej časti ceny pozemku určenej na splatenie je vyšší ako 50 000,-Sk.“.

Čl. 2
Toto nariadenie nadobúda účinnosť 1. novembra 1996.

Peter Kresánek v. r.
primátor